**08005 MINISTARSTVO ZNANOSTI I OBRAZOVANJA**

**OBRAZLOŽENJE OPĆEG DIJELA FINANCIJSKOG PLANA**

**ZA RAZDOBLJE 2023.-2025.**

Sukladno članku 36. novog Zakona o proračunu (NN 144/21) proračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana.

U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, te stanje ukupnih i dospjelih obveza.

**PRIHODI I PRIMICI**

U financijskom planu Ministarstvo znanosti i obrazovanja (u daljnjem tekstu: Ministarstvo) za razdoblje 2023.-2025. ukupni prihodi i primici planirani su u iznosu od 2.116.136.735 eura za 2023. godinu što je u odnosu na prethodnu godinu uvećanje od 17% ili 307 mil. eura. Ukupni prihodi i primici za 2024. godinu planirani su u iznosu od 2.201.320.028 eura odnosno 4% više u odnosu na 2023. godinu, a u 2025. godini u iznosu 2.210.086.636 eura odnosno 0,4% više u odnosu na 2024. godinu.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | u EUR |
| **Razred** | **Skupina** | **Izvor** | **Naziv prihoda** | **Plan za 2023.** | **Projekcija za 2024.** | **Projekcija za 2025.** |
| ***1*** | ***2*** | ***3*** | ***4*** | ***5*** | ***6*** | ***7*** |
|  |  |  | **UKUPNI PRIHODI I PRIMICI** | **2.116.136.735** | **2.201.320.028** | **2.210.086.636** |
|  |  |  | **UKUPNI PRIHODI** | **2.108.761.458** | **2.194.545.958** | **2.208.850.636** |
| **6** |  |  | **Prihodi poslovanja** | **2.108.761.458** | **2.194.545.958** | **2.208.850.636** |
|  | **61** |  | **Prihodi od poreza** | **8.146.897** | **8.529.284** | **8.904.973** |
|  |  | *41* | *Prihodi od igara na sreću* | *8.146.897* | *8.529.284* | *8.904.973* |
|  | **63** |  | **Pomoći iz inozemstva (darovnice) i od subjekata unutar općeg proračuna** | **301.574.918** | **329.209.399** | **345.666.471** |
|  |  | *51* | *Pomoći EU* | *707.000* | *707.000* | *707.000* |
|  |  | *52* | *Ostale pomoći* | *199.084* | *199.084* | *199.084* |
|  |  | *56* | *Fondovi EU* | *128.874.280* | *116.003.786* | *103.752.212* |
|  |  | *57* | *Ostali programi EU* | *23.341.369* | *0* |  |
|  |  | *58* | *Instrumenti EU nove generacije* | *148.453.185* | *212.299.529* | *241.008.175* |
|  | **64** |  | **Prihodi od imovine** | **251.966** | **263.792** | **275.412** |
|  |  | *41* | *Prihodi od igara na sreću* | *251.966* | *263.792* | *275.412* |
|  | **65** |  | **Prihodi od upravnih i administrativnih pristojbi, pristojbi po posebnim propisima i naknada** | **13.272** | **13.272** | **13.272** |
|  |  | *43* | *Ostali prihodi za posebne namjene* | *13.272* | *13.272* | *13.272* |
|  | **67** |  | **Prihodi iz proračuna** | **1.798.774.405** | **1.856.530.211** | **1.853.990.508** |
|  |  | *11* | *Opći prihodi i primici* | *1.779.551.782* | *1.837.593.995* | *1.835.630.323* |
|  |  | *12* | *Sredstva učešća za pomoći* | *19.222.623* | *18.936.216* | *18.360.185* |
|  |  |  | **UKUPNI PRIMICI** | **7.375.277** | **6.774.070** | **1.236.000** |
| **8** |  |  | **Primici od financijske imovine i zaduživanja**  | **7.375.277** | **6.774.070** | **1.236.000** |
|  | **84** |  |  **Primici od zaduživanja**  | **7.375.277** | **6.774.070** | **1.236.000** |
|  |  | *81* |  *Namjenski primici od zaduživanja* | *7.375.277* | *6.774.070* | *1.236.000* |

**Prihodi iz proračuna (Skupina 67)** čine najveći dio ukupno planiranih prihoda (85,3%) te su u 2023. godini planirani u iznosu od 1,798,774,405 eura što je 8,9% više u odnosu na prethodnu godinu[[1]](#footnote-1). Odnose se na Opće prihode i primitke (izvor 11) u iznosu 1,779,551,782 eura i Sredstva učešća za pomoći (izvor 12) u iznosu 19.222.623 eura. Prihodi iz proračuna planirani su u 2024. godini u iznosu od 1,856,530,211 eura odnosno više 3,2% u odnosu na 2023. godinu, a u 2025. godini u iznosu 1,853,990,508 eura odnosno 99,9% u odnosu na 2024. godinu.

**Pomoći iz inozemstva i od subjekata unutar općeg proračuna (Skupina 63)** su u 2023. planirane u iznosu od 301,574,918 eura, a odnose se na Mehanizam za oporavak i otpornost (izvor 58) u iznosu 148,453,185 eura, Fondove EU - Europski socijalni fond i Europski fond za regionalni razvoj (izvor 56) u iznosu 128,874,280 eura, Fond solidarnosti Europske unije (izvor 57) u iznosu 23,341,369 eura, Pomoći EU (izvor 51) u iznosu 707,000 eura i Ostale pomoći (izvor 52) u iznosu 199,084 eura. U odnosu na prethodnu godinu planirano je uvećanje od 104,4% koje se najvećim dijelom odnosi na Mehanizam za oporavak i otpornost (izvor 58) te na Fondove EU - Europski socijalni fond i Europski fond za regionalni razvoj (izvor 56).

Pomoći iz Skupine 63 planirane su u 2024. godini u iznosu od 329,209,399 eura odnosno 9,2% više u odnosu na 2023. godinu, a u 2025. godini u iznosu 345,666,471 eura odnosno 5% više u odnosu na 2024. godinu za sve navedene izvore izuzev Fonda solidarnosti Europske unije (izvor 57) čije korištenje završava u 2023. godini.

U okviru **Prihoda od igara na sreću** (izvor 41) u 2023. godini planirani su Prihodi od poreza u iznosu 8,146,897 eura koji se odnose na naknade za priređivanje igara na sreću i Prihodi od imovine u iznosu 251,966 eura koji se odnose na prihode od dobiti Hrvatske lutrije. U odnosu na prethodnu godinu prihodi od igara na sreću planirani su 6,4% više u 2023. godini.

Prihodi od igara na sreću planirani su u 2024. godini u iznosu od 8,793,076 eura odnosno 4,7% više u odnosu na 2023. godinu, a u 2025. godini u iznosu od 9,180,385 eura odnosno 4,4% više u odnosu na 2024. godinu.

**Namjenski primici od zaduživanja** (izvor 81) planirani su temeljem Zakona o potvrđivanju Ugovora o zajmu između Republike Hrvatske i Međunarodne banke za obnovu i razvoj za Projekt „Hrvatska: ususret održivom, pravednom i učinkovitom obrazovanju“ u ukupnom iznosu 25 milijuna eura. Provedbeni raspored projekta OPU Obrazovanje pokriva četverogodišnje razdoblje 2022.-2026. te su sukladno tome planirani primici u iznosu 7,375,277 eura u 2023., 6,774,070 eura u 2024. te 1,236,000 eura u 2025. godini. U okviru projekta osigurana su sredstva za tehničku pomoć, infrastrukturne radove i »soft« aktivnosti potrebne za uvođenje modela cjelodnevne škole u pedesetak osnovnih škola u RH.

**RASHODI I IZDACI**

U financijskom planu Ministarstva za razdoblje 2023.-2025. ukupni rashodi planirani su u iznosu od 2,117,838,154 eura za 2023. godinu što je u odnosu na prethodnu godinu uvećanje od 16,9% ili 305,9 mil. eura. Vrijednosno najveće uvećanje odnosi se na skupinu 36 Pomoći dane u inozemstvo i unutar općeg proračuna u okviru kojih se 70,2 mil. eura odnosi na novu aktivnost kojom se osigurava prehrana učenika u osnovnim školama, 96,2 mil. eura odnosi se na uvećanje za rashode za plaće i materijalna prava zaposlenika osnovnoškolskih i srednjoškolskih ustanova, 41,1 mil. eura na uvećanje za tekuće i kapitalne pomoći predškolskim ustanovama, te 31,4 mil. eura na uvećanje za kapitalnu izgradnju osnovnoškolskih i srednjoškolskih ustanova u okviru NPOO-a.

Ukupni rashodi za 2024. godinu planirani su u iznosu od 2,202,130,403 eura odnosno 4% više u odnosu na 2023. godinu, a u 2025. godini u iznosu 2,210,463,142 eura odnosno 0,4% više u odnosu na 2024. godinu.

|  |  |  |  |  |  |
| --- | --- | --- | --- | --- | --- |
|  |  |  |  |  | u EUR |
| **Razred** | **Skupina** | **Naziv rashoda** | **Plan za 2023.** | **Projekcija za 2024.** | **Projekcija za 2025.** |
|  |  | **UKUPNI RASHODI** | **2,117,838,154** | **2,202,130,403** | **2,210,463,142** |
| **3** |  | **Rashodi poslovanja**  | **2,072,986,943** | **2,123,908,176** | **2,139,293,113** |
|  | **31** |  **Rashodi za zaposlene**  | **24,096,047** | **21,794,530** | **25,054,979** |
|  | **32** |  **Materijalni rashodi**  | **40,167,011** | **41,699,706** | **51,079,931** |
|  | **34** |  **Financijski rashodi**  | **9,290** | **9,290** | **9,290** |
|  | **35** |  **Subvencije**  | **5,356,377** | **4,994,215** | **4,787,118** |
|  | **36** |  **Pomoći dane u inozemstvo i unutar općeg proračuna**  | **1,912,420,407** | **1,967,442,849** | **1,972,766,082** |
|  | **37** |  **Naknade građanima i kućanstvima na temelju osiguranja i druge naknade**  | **28,414,103** | **29,760,604** | **28,105,234** |
|  | **38** |  **Ostali rashodi**  | **62,523,708** | **58,206,982** | **57,490,479** |
| **4** |  | **Rashodi za nabavu nefinancijske imovine**  | **44,851,211** | **78,222,227** | **71,170,029** |
|  | **41** |  **Rashodi za nabavu neproizvedene dugotrajne imovine**  | **2,114,915** | **2,127,921** | **2,127,921** |
|  | **42** |  **Rashodi za nabavu proizvedene dugotrajne imovine**  | **42,577,028** | **75,935,038** | **68,882,840** |
|  | **45** |  **Rashodi za dodatna ulaganja na nefinancijskoj imovini**  | **159,268** | **159,268** | **159,268** |

Vrijednosno najznačajniji planirani rashodi odnose se na **Pomoći dane u inozemstvo i unutar općeg proračuna (Skupina 36)** u iznosu 1,912,420,407 eura u 2023. godini i to:

- 1,404,933,368 eura na rashode za plaće i materijalna prava zaposlenika osnovnoškolskih i srednjoškolskih ustanova

- 145,128,004 eura na dodatna sredstva izravnanja za decentralizirane funkcije

- 85,348,165 eura na kapitalnu izgradnju predškolskih, osnovnoškolskih i srednjoškolskih ustanova u okviru NPOO-a

- 70,190,458 eura na prehranu za učenike u osnovnim školama

- 36,490,574 eura na javni međumjesni prijevoz za učenike srednjih škola

- 31,811,141 eura na uspostavu regionalnih centara kompetencija u strukovnom obrazovanju u odabranim sektorima

- 23,757,383 eura na sufinanciranje nastavnih materijala i opreme za učenike osnovnih i srednjih škola

- 16,922,157 eura na osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama (za pomoćnike u nastavi osigurava se dodatno 4,117,061 eura u okviru ostalih rashoda (Skupine 38) čiji su korisnici udruge)

**PRIJENOS SREDSTAVA IZ PRETHODNE I U SLJEDEĆU GODINU**

Ukupan planirani prijenos sredstava iz prethodne godine u 2023. godinu iznosi 3,794,254 eura, u 2024. iznosi 2,092,835 eura, a u 2025. godinu iznosi 1,282,460 eura. Najvećim dijelom se isti odnosi na prihode od igara na sreću (Izvor 41) koji se ostvaruju velikim dijelom u posljednjim danima godine zbog čega ostaju neutrošena sredstva koja se prenose za trošenje u sljedeću godinu. U okviru Izvora 51 i Izvora 52 neutrošena sredstva odnose se na ostvarena sredstva projekata koji se provode tijekom dvije i više fiskalnih godina.

|  |  |  |  |  |
| --- | --- | --- | --- | --- |
|  |  | **Plan 2023.** | **Plan 2024.** | **Plan 2025.** |
| **DONOS** | **UKUPNO** | **3.794.254** | **2.092.835** | **1.282.460** |
| **ODNOS** | **UKUPNO** | **-2.092.835** | **-1.282.460** | **-905.954** |
| 41 | Prihodi od igara na sreću |   |   |   |
| DONOS | Prijenos depozita iz prethodne godine | 2.536.368 | 1.474.749 | 807.343 |
| ODNOS | Prijenos depozita u narednu godinu | -1.474.749 | -807.343 | -527.246 |
| 43 | Ostali prihodi za posebne namjene |   |   |   |
| DONOS | Prijenos depozita iz prethodne godine | 3.474 | 1.474 | 1.474 |
| ODNOS | Prijenos depozita u narednu godinu | -1.474 | -1.474 | -1.474 |
| 51 | Pomoći EU |   |   |   |
| DONOS | Prijenos depozita iz prethodne godine | 519.242 | 280.914 | 137.945 |
| ODNOS | Prijenos depozita u narednu godinu | -280.914 | -137.945 | -41.536 |
| 52 | Ostale pomoći |   |   |   |
| DONOS | Prijenos depozita iz prethodne godine | 335.698 | 335.698 | 335.698 |
| ODNOS | Prijenos depozita u narednu godinu | -335.698 | -335.698 | -335.698 |
| 81 | Namjenski primici od zaduživanja |   |   |   |
| DONOS | Prijenos depozita iz prethodne godine | 399.472 |   |   |
| ODNOS | Prijenos depozita u narednu godinu |   |   |   |

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 125.839.294 | 156.845.421,83 |
| Dospjele obveze | 209.697 | 74.763,13 |

1. Izmjene i dopune Državnog proračuna za 2022. godinu i projekcije za 2023. i 2024. godinu (NN 131/22) [↑](#footnote-ref-1)